* Чланица сталне делегације Народне скупштине у Парламентарној скупштини Процеса сарадње у југоисточној Европи Олена Папуга учествовала је на састанку Генералног одбора за социјални развој, образовање, истраживање и науку 8. и 9. априла 2016. године, у Тирани, Албанија.
* Заменица члана сталне делегације Народне скупштине у ПС ПСЈИЕ др Весна Ракоњац учествовала на међународној конференцији „Парламентарна скупштина Процеса сарадње у југоисточној Европи – регионалне синергије, стратешка сарадња и парламентарна дипломатија“ и заседању Сталног одбора Парламентарне скупштине ПСЈИЕ, 6. и 7. новембра 2015. године у Софији, Бугарска.
* Чланови сталне делегације Народне скупштине у Парламентарној скупштини Процеса сарадње у југоисточној Европи (ПС ПСЈИЕ) Катарина Ракић, Срђан Кружевић и Олена Папуга учествовали су на 2. Пленарној седници Парламентарне скупштине ПСЈИЕ, одржаној 22. и 23. маја 2015. године у Тирани, Албанија.
* На састанку Генералног одбора за правду, унутрашње послове и безбедносну сарадњу Парламентарне скупштине ПС ЈИЕ, одржаном 22. маја 2015. године у Тирани, Албанија, чланица сталне делегације Катарина Ракић је консензусом свих чланова изабрана за председавајућу у наредних годину дана.
* Чланица сталне делегације у Парламентарној скупштини ПС ЈИЕ Катарина Ракић учествовала је на другом састанку Ad hoc Радне групе и састанку Сталног одбора Парламентарне скупштине ПС ЈИЕ који су се, у оквиру албанског председавања, одржали 17. и 18. априла 2015. године, у Тирани. Тема састанка било је изјашњавање делегација о предлозима за седиште секретаријата и буџета Парламентарне скупштине ПС ЈИЕ, и усаглашавање дневног реда за Пленарну седницу Парламентарне скупштине ПС ЈИЕ, која ће се одржати 22. и 23. маја, у Тирани.
* Члан сталне делегације Народне скупштине у Парламентарној скупштини Процеса сарадње у југоисточној Европи Срђан Кружевић учествовао је на састанку Генералног одбора за економију, инфраструктуру и енергетику, који је одржан 20. и 21. марта 2015. године у Софији, Бугарска.
* Чланица сталне делегације Народне скупштине у Парламентарној скупштини Процеса сарадње у југоисточној Европи Олена Папуга учествoвала је на састанку Генералног одбора за социјални развој, образовање, истраживање и науку, који се одржао 26. и 27. фебруара 2015. године у Букурешту, Румунија.
* Чланица сталне делегације Народне скупштине у Парламентарној скупштини Процеса сарадње у југоисточној Европи Катарина Ракић учествoвала је на састанку Генералног одбора за правосуђе, унутрашње послове и безбедност, који се одржао 9. и 10. фебруара 2015. године у Истанбулу, Турска.
* Потпредседница Народне скупштине и чланица Радне групе Парламентарне скупштине Процеса сарадње у југоисточној Европи Гордана Чомић, учествовала је на првом састанку Ad hoc Радне групе који је, у оквиру албанског председавања, одржан од 7. до 9. новембра 2014. године у Тирани. На састанку је било речи о преосталим отвореним питањима секретаријата и буџета, у циљу финализације институционализације сарадње парламената у оквиру новоуспостављене Парламентарне скупштине ПС ЈИЕ.
* Потпредседник Народне скупштине Верољуб Арсић учествовао је на Инаугурационој седници Парламентарне скупштине ПС ЈИЕ, која је у оквиру румунског председавања одржана у Букурешту је од 9. до 11. маја 2014. године. Усвајањем Декларације о инаугурацији Парламентарне скупштине ПСЈИЕ, Пословника о раду и Годишњег плана рада 2014-2015. заокружен је процес институционализације парламентарне сарадње 12 држава учесница ПС ЈИЕ. Отворена питања секретаријата и буџета разматраће Ad hoc Радна група, формирана одлуком председника и потпредседника парламената држава учесница ПС ЈИЕ.